আল-গাবাহ অভিযান
আল-গাবাহ আক্রমণ বা আল-গাবাহ অভিযান ছিল ইসলামি নবি মুহাম্মাদের একটি সামরিক অভিযান যা ইসলামি বর্ষপঞ্জি (হিজরী সন) অনুযায়ী ৬ষ্ঠ হিজরীতে (৬২৭ খ্রিস্টাব্দে) সংঘটিত হয়েছিল। এই অভিযানে মুহাম্মাদ কর্তৃক প্রদত্ত কোন আদেশ ছিলনা, বরং উয়ানাহ বিন হিসন আল-ফাজারিকে মুহাম্মাদের ২০টি উট হরণ করতে দেখে আমর ইবনুল আকওয়া তার ওপর আক্রমণ করেন। আক্রমণকালে একজন উটের রাখাল নিহত হয় এবং তার স্ত্রীকে বন্দী করা হয়।